APSTIPRINĀTS SENĀTA SĒDĒ

2025. gada 6. februārī

protokola Nr. 2



**DAUGAVPILS UNIVERSITĀTES STIPENDIJU PIEŠĶIRŠANAS**

**NOLIKUMS**

1. Vispārīgie jautājumi
   1. Daugavpils Universitātes Stipendiju piešķiršanas nolikums (turpmāk - *Nolikums*) izstrādāts saskaņā ar Ministru kabineta 2024.gada 17.decembra noteikumiem Nr. 818 *“Noteikumi par stipendijām”* *(*turpmāk *- MK Nr. 818).*
   2. *Nolikums* nosaka stipendiju saņemšanas kritērijus, apmēru un kārtību Daugavpils Universitātes (turpmāk - DU) studējošajiem, kuri uzņemti konkursa kārtībā un studē valsts finansētajās studiju vietās.
2. Stipendiju pretendenti
   1. Stipendiju konkursa kārtībā var saņemt studējošie, kas uzņemti konkursa kārtībā atbilstoši valsts finansēto vietu skaitam, izņemot doktorantus, kam noslēgts darba līgums saskaņā ar *Augstskolu likuma* 47.1 pantu un:
      1. kuri sekmīgi DU studiju grafikā noteiktajā termiņā nokārto nepieciešamos pārbaudījumus ar augstāko vidējo svērto atzīmi līdz simtdaļai, ņemot vērā visas atzīmes studiju kursos, studiju darbos, praksēs u.c., ja to rezultātu sasniegšanas pakāpe tiek vērtēta ar atzīmi 10 ballu skalā;
      2. kuriem *Noteikumos par konkursa uz valsts finansētajām studiju vietām (rotācijas) piemērošanas kārtību Daugavpils Universitātē* noteiktajā kārtībā ir pagarināta sesija/ pārbaudījumu kārtošanas periods, tikai pēc visu pārbaudījumu sekmīgas nokārtošanas pagarinātajā periodā;
      3. kuri pilnībā iegūst akadēmiskā gada semestrim paredzēto kredītpunktu skaitu (tai skaitā studējošā mobilitātes laikā) un izpildījuši studiju programmā paredzēto apjomu kredītpunktos par visu iepriekšējo studiju posmu;
      4. pirmā studiju gada studējošajiem rudens semestrī sekmības rādītājs ir iestājkonkursa punktu summa (uzņemšanas rezultāts, tai skaitā centralizēto eksāmenu rezultāts latviešu valodā, svešvalodā un matemātikā, ja centralizētie eksāmeni kārtoti) studiju programmā, kurā studējošais ir imatrikulēts;
      5. kuriem citās augstskolās vai studiju programmās apgūtie studiju kursi nepārsniedz 50% no studiju semestrī paredzētā kredītpunktu apjoma un vidējā svērtā atzīme tiek rēķināta tikai no DU studiju programmā apgūtajiem studiju kursiem atbilstoši 2.1.1. apakšpunktā noteiktajam.
3. Stipendiju fonds
   1. DU stipendiju fondu izveido proporcionāli valsts budžeta finansēto studiju vietu skaitam katrā studiju programmā, pamatojoties uz Izglītības un zinātnes ministrijas (turpmāk - IZM) un DU noslēgto *Līgumu par studiju bāzes finansējumu, speciālistu sagatavošanu, zinātniskās darbības bāzes finansējumu un zinātniskās darbības attīstības finansējumu no valsts budžeta līdzekļiem Daugavpils Universitātē (*turpmāk *Līgums)* kārtējam kalendārajam gadam. DU stipendiju fondu sadala fakultāšu stipendiju fondos.
   2. Katras fakultātes stipendiju fondu veido proporcionāli fakultātes studiju programmu valsts budžeta finansēto studiju vietu skaitam, ko pēc *Līguma* parakstīšanas Studiju daļā sadarbībā ar Finanšu un uzskaites daļu (turpmāk - FUD) izskaitļo, paredzot:
      1. nepilna laika tematiskās grupas "Izglītība", pilna laika bakalaura, pilna laika profesionālās augstākās izglītības un pilna laika maģistra studiju programmās apjomu katrai vietai *euro* gadā saskaņā ar *MK Nr.818* 10.punkta 10.1. apakšpunktu;
      2. doktora studiju programmās apjomu katrai vietai *euro* gadā saskaņā ar *MK Nr.818* 10.punkta 10.2. apakšpunktu;
      3. tematiskās jomas "Pedagogu izglītība un izglītības zinātne" studiju programmu grupas "Pedagogu izglītība" finansējuma apjomu *euro* saskaņā ar *MK Nr.818* 10.punkta 10.3. apakšpunktu atbilstoši *Līgumā* norādītajam par noteiktu speciālistu sagatavošanu;
      4. darba vidē balstītās pirmā cikla profesionālās augstākās izglītības studiju programmas "Skolotājs" studējošajiem apjomu *euro* saskaņā ar *MK Nr.818* 10.punkta 10.4. apakšpunktu atbilstoši *Līgumā* norādītajam par noteiktu speciālistu sagatavošanu.
   3. Doktora studiju programmām izskaitļoto fakultātes stipendiju fondu uzskaita atsevišķi un finanšu līdzekļu pārpalikuma gadījumā tas var tikt izlietots, piešķirot stipendiju programmas apguvei profesionālās augstākās izglītības studiju programmās, bakalaura studiju programmās un maģistra studiju programmās studējošajiem.
   4. No DU stipendiju fonda var piešķirt:
      1. stipendiju studiju programmas apguvei;
      2. vienreizējo stipendiju;
      3. paaugstinātu stipendiju.
4. Stipendiju komisijas
   1. DU līdz katra studiju gada 10.septembrim uz vienu studiju gadu izveido un ar rektora rīkojumu apstiprina
      1. pēc studiju prorektora ieteikuma DU stipendiju piešķiršanas komisiju (turpmāk - *Stipendiju komisija*);
      2. pēc fakultātes domes lēmuma Fakultātes stipendiju piešķiršanas apakškomisiju katrā fakultātē (turpmāk - *Stipendiju apakškomisijas*).
   2. *Stipendiju komisijas* sastāvā ir Studiju daļas vadītājs (*Stipendiju komisijas* priekšsēdētājs), fakultāšu *Stipendiju apakškomisiju* priekšsēdētāji, studējošo pašpārvaldes pārstāvji, komisijas sekretārs, nepieciešamības gadījumā papildus var tikt iekļauti akadēmiskā personāla pārstāvji, kurus iesaka Studiju padome.
   3. *Stipendiju apakškomisijas* vismaz 5-7 personu sastāvā ir fakultātes vadības, akadēmiskā personāla un studējošo (ne mazāk kā 25% no komisijas kopējā skaita) pārstāvji.
   4. Studējošos *Stipendiju komisijai* un *Stipendiju apakškomisijām* deleģē un atsauc DU Studentu padome.
   5. *Stipendiju komisija* un *Stipendiju apakškomisijas* lēmumus pieņem savās sēdēs, kuras ir pilntiesīgas, ja tajās piedalās ne mazāk kā 1/2 no apstiprinātā komisiju sastāva. *Stipendiju komisijas* un *Stipendiju apakškomisiju* sēdes protokolē sekretārs, protokoli un sēdēs izskatītie dokumenti glabājas atbilstoši DU apstiprinātajai lietu nomenklatūrai.
   6. *Stipendiju komisija* veic DU Stipendiju fonda līdzekļu izlietošanas pārraudzību.
5. Stipendiju piešķiršanas kārtība un apmērs
   1. Lai saņemtu 3.4.1. apakšpunktā minēto stipendiju, studējošais **5 (piecu) darba dienu laikā no studiju semestra sākuma** DU stipendiju pieteikumu sistēmā iesniedz *Stipendiju apakškomisijai*:
      1. iesniegumu stipendijas saņemšanai (1.pielikums);
      2. dokumentu kopijas, kas apliecina iesniegumā norādītos datus, piemēram, zinātniskos rādītājus, ziņas par materiālo stāvokli, sociālo statusu un citus;
      3. šī Nolikuma 3.2.3. apakšpunktā minētie studējošie *MK Nr.818* 8.punktā norādītos dokumentus un citus - *MK Nr.818* 7.2.1.apakšpunkta atbilstības nosacījumu apliecināšanai;
      4. Pretendenta atbilstība 5.1.2. un 5.1.3. punktos minētajiem kritērijiem netiek izvērtēta, ja nav iesniegti visi atbilstošie dokumenti.
   2. Piekļuve DU stipendiju pieteikumu sistēmai notiek ar studējošā DU informatīvās sistēmas (DUIS) identifikācijas datiem sadaļā Stipendijas vai interneta pārlūkprogrammā ievadot <https://du.lv/gribu-studet/stipendijas-un-krediti/stipendijas/>.
   3. Sniedzot pieteikumu DU stipendiju pieteikumu sistēmā, obligāti jānospiež poga “Iesniegt izskatīšanai”, pēc pogas nospiešanas notiek pieteikuma aizpildīšanas kvalitātes pārbaude kā rezultātā pieteikums var tikt noraidīts, ja konstatētas aizpildīšanas nepilnības vai nav pievienoti pieteikumā norādīto dokumentu kopijas.
   4. Pieteikuma noraidīšanas gadījumā studējošais uz norādīto elektroniskā e-pasta adresi no DU stipendiju pieteikumu sistēmas saņem automātiski sagatavotu vēstuli par iesniegtā stipendijas pieteikuma statusa maiņu (2.pielikums).
   5. Stipendiju studiju programmas apguvei var piešķirt
      1. bakalaura studiju programmas, profesionālās augstākās izglītības studiju programmas, maģistra studiju programmas studējošajam – 10 mēnešus gadā (stipendiju nepiešķir jūlijā un augustā);
      2. tematiskās jomas "Pedagogu izglītība un izglītības zinātne" programmu grupas "Pedagogu izglītība" studējošajam – 10 mēnešus gadā (stipendiju nepiešķir jūlijā un augustā);
      3. darba vidē balstītās pirmā cikla profesionālās augstākās izglītības studiju programmas "Skolotājs" studējošajiem – 12 mēnešus gadā;
      4. doktora studiju programmas studējošajam – 11 mēnešus gadā (stipendiju nepiešķir augustā).
   6. *Stipendiju apakškomisija* stipendijas iesaka piešķirt studiju programmas ietvaros atbilstoši finansējumam, ņemot vērā valsts finansēto studiju vietu skaitu attiecīgajā studiju programmā, paredzot vismaz vienu stipendiju studiju programmas apguvei studiju programmas ietvaros.
   7. Piešķirot stipendijas studiju programmas ietvaros, stipendijas tiek sadalītas pa studiju programmas akadēmiskajiem gadiem proporcionāli to studējošo skaitam katrā akadēmiskajā gadā, kuri studē valsts finansētajās studiju vietās.
   8. Pastāvot argumentētiem iemesliem, *Stipendiju apakškomisija* var pieņemt lēmumu mainīt šī *Nolikuma* 5.7. punktā noteikto stipendiju sadalījuma proporcionalitāti.
   9. Studējošajiem piešķiramo minimālo un maksimālo stipendijas apmēru nosaka *MK Nr.818* 7.punkts.
   10. Minimālo mēneša stipendijas apmēru studiju programmas apguvei nosaka saskaņā ar *MK Nr.818* 7.punkta 7.1. apakšpunktu:
       1. profesionālās augstākās izglītības studiju programmas, bakalaura studiju programmas un maģistra studiju programmas studējošajam 10 mēnešus gadā;
       2. doktora studiju programmas studējošajam 11 mēnešus gadā.
   11. Maksimālo mēneša stipendijas apmēru studiju programmas apguvei nosaka saskaņā ar *MK Nr.818* 7.punkta 7.2. apakšpunktu:
       1. tematiskās jomas "Pedagogu izglītība un izglītības zinātne" studiju programmu grupas "Pedagogu izglītība" studējošajiem 10 mēnešus gadā, ja izpildīti *MK Nr.818* 7.2.1.1. – 7.2.1.6. apakšpunktos minētie nosacījumi;
       2. darba vidē balstītās pirmā cikla profesionālās augstākās izglītības studiju programmas "Skolotājs" studējošajiem 12 mēnešus gadā.
   12. Studiju programmās, kuru valsts finansētajās studiju vietās iemaksas augstākās izglītības iestādes stipendiju fondā ir nepietiekamas, lai studiju programmas ietvaros nodrošinātu vismaz vienas stipendijas izmaksu atbilstoši šo *Noteikumu* 3.4.1. apakšpunktam un 5.10. punktam, vai kurās ir radies finanšu līdzekļu pārpalikums, kurš nav pietiekams, lai nodrošinātu vēl vienas stipendijas izmaksu atbilstoši šo *Noteikumu* 3.4.1. apakšpunktam un 5.10. punktam, *Stipendiju komisijai* ir tiesības piešķirt:
       1. stipendiju uz īsāku laiku, nekā minēts šo noteikumu 5.5. punktā;
       2. vienu vai vairākas vienreizējas stipendijas, uz kurām neattiecas šo *Noteikumu* 5.13. punktā noteiktais stipendiju fonda apmēra ierobežojums vienreizējām stipendijām.
   13. Vienreizējām stipendijām paredz ne vairāk kā piecus procentus no DU stipendiju fonda apmēra.
   14. Lai saņemtu 3.4.2. apakšpunktā minēto stipendiju, studējošais **līdz katra mēneša 5.datumam** DU stipendiju pieteikumu sistēmā iesniedz iesniegumu *Stipendiju apakškomisijai* (1.pielikums) un dokumentu kopijas, kas apliecina iesniegumā norādītos datus, piemēram, zinātniskos rādītājus, ziņas par materiālo stāvokli, sociālo statusu un citus.
   15. Vienreizējo stipendiju var piešķirt vienu reizi semestrī. Vienreizējās stipendijas apmērs nepārsniedz divu minimālo stipendiju apmēru. Vienreizēju stipendiju piešķir lai veicinātu:
       1. studējošo sekmes;
       2. zinātnisko pētniecību un izaugsmi, piedaloties konferencēs, grantu konkursos, projektos, publicējot pētījumus zinātniskos izdevumos utml.;
       3. līdzdalību DU sabiedriskajā dzīvē, piedaloties sporta, kultūras sacensībās un pasākumos, ņemot dalību pasākumu, kas popularizē DU organizēšanā, nodrošinot DU atpazīstamību;
       4. augstākās izglītības pieejamību, ja tekošajā semestrī radušies apstākļi, kas apgrūtina studiju turpināšanu, piemēram, funkcionāli kustību traucējumi, sociālie apstākļi.
   16. Vienreizējo stipendiju piešķiršanu *Stipendiju apakškomisijas* izskata vienu reizi semestrī jūnijā un decembrī.
   17. Paaugstinātu stipendiju var piešķirt:
       1. bakalaura, maģistra vai profesionālās augstākās izglītības studiju programmas studējošajam, kas divus vai vairākus semestrus studē izcili un veic zinātnisko pētniecību;
       2. doktora studiju programmā studējošajam, kas divus vai vairākus semestrus doktorantūrā studē izcili un ir uzrādījis zinātniskos sasniegumus studiju programmas ietvaros, piedaloties starptautiskajās zinātniskajās konferencēs, semināros, kongresos, simpozijos, publicējot pētījuma rezultātus indeksētos (Web of Science, Scopus, ERIH+ u.c.) zinātniskajos izdevumos.
   18. Paaugstinātās stipendijas apmērs nepārsniedz minimālās stipendijas divkāršu apmēru.
   19. *Stipendiju apakškomisijas* pēc katra semestra un imatrikulācijas:
       1. izskata iesniegumus stipendiju saņemšanai, izvērtē pretendenta atbilstību šī *Nolikuma* 2.1. punktā minētajiem kritērijiem, kā arī sekmes vai Uzņemšanas konkursa un iestājpārbaudījumu rezultātus (iestājkonkursa punktu summa) imatrikulētajiem un zinātniskās darbības rādītājus (publikācijas, piedalīšanos konferencēs, līdzdalību projektos un citus rādītājus);
       2. sagrupē iesniegumus atbilstoši noteiktajiem kritērijiem un iesaka piešķirt stipendiju studiju programmas apguvei, paaugstināto vai vienreizējo stipendiju profesionālajās augstākās izglītības, bakalaura, maģistra un doktora studiju programmās studējošajiem, ievērojot stipendijām piešķirto finansējuma apjomu fakultātē;
       3. izskatot iesniegumus stipendiju saņemšanai *Nolikuma* 5.9.1. apakšpunktā minētajos gadījumos, ievēro *MK Nr.818* 18. punktu.
   20. *Stipendiju apakškomisijas* sekretārs 3 (trīs) darba dienu laikā pēc pēdējās iesniegumu pieņemšanas dienas iesniedz Studiju daļā *Stipendiju apakškomisijas* sēdes protokola izrakstu izskatīšanai *Stipendiju komisijas* sēdē.
   21. *Stipendiju komisija* 5 darba dienu laikā izskata un apstiprina vai noraida *Stipendiju apakškomisiju* iesniegtos ieteikumus par stipendiju piešķiršanu profesionālās augstākās izglītības, bakalaura, maģistra un doktora studiju programmās studējošajiem.
   22. Saņemot *Stipendiju komisijas* lēmumu 2 (divu) darba dienu laikā Studējošo servisa centra darbinieks sagatavo stipendiju piešķiršanas rīkojuma projektu un iesniedz to Administratīvajā daļā rektora rīkojuma sagatavošanai.
   23. Pēc rektora rīkojuma izdošanas *Stipendiju apakškomisijas* sekretārs 2 (divu) darba dienu laikā DU stipendiju pieteikumu sistēmā studējošajiem veic atzīmi stipendijas piešķiršanu vai nepiešķiršanu un nosūta Finanšu un uzskaites daļas (turpmāk - FUD) atbildīgajam darbiniekam to studējošo sarakstu ar stipendiju izmaksai nepieciešamajiem datiem, kam stipendijas piešķirtas.
   24. Studējošais uz norādīto elektroniskā e-pasta adresi no DU stipendiju pieteikumu sistēmas saņem automātiski sagatavotu vēstuli par iesniegtā stipendijas pieteikuma statusa maiņu: stipendija piešķirta vai stipendija nepiešķirta (2.pielikums).
   25. Ja diviem vai vairākiem studējošajiem, kuri pretendē uz šī *Nolikuma* 3.4.1. apakšpunktā minēto stipendiju, ir līdzvērtīgi sekmju un zinātniskās darbības rādītāji, *Stipendiju apakškomisija* iesaka un *Stipendiju komisija* stipendiju vispirms piešķir:
       1. personai ar invaliditāti;
       2. bārenim vai bez vecāku gādības palikušam bērnam līdz 24 gadu vecuma sasniegšanai;
       3. studējošajam, kura ģimenei, ar kuru viņam ir nedalīta saimniecība, uz stipendiju konkursa norises dienu pašvaldības sociālais dienests atbilstoši normatīvajiem aktiem par ģimenes vai atsevišķi dzīvojošas personas atzīšanu par trūcīgu noteicis atbilstību trūcīgas ģimenes (personas) statusam;
       4. studējošajam no daudzbērnu ģimenes (arī gadījumos, ja attiecīgās ģimenes bērni jau pilngadīgi, bet vismaz trīs no tiem nav vecāki par 24 gadiem un mācās vispārējās vai profesionālās izglītības iestādē vai studē augstskolā vai koledžā pilna laika klātienē);
       5. studējošajam, kuram ir viens vai vairāki bērni;
       6. studējošajam, kam ir augstāka vidējā svērtā atzīme (noapaļojot līdz simtdaļai) par iepriekšējā semestra studiju rezultātiem;
       7. pirmā studiju gada studējošajam rudens semestrī, kam ir augstāka vidējā atzīme vidējās izglītības dokumentā (noapaļojot līdz simtdaļai).
   26. DU stipendijas piešķir un izmaksā ar DU rektora vai viņa pilnvarotas amatpersonas rīkojumu **sekmīgiem studējošajiem**, pamatojoties uz *Stipendiju komisijas* ieteikumiem.
   27. Stipendijas izmaksā reizi mēnesī (līdz mēneša pēdējai dienai), pārskaitot to uz studējošā pieteikumā norādīto bankas kontu. Stipendijas par septembri un februāri var izmaksāt nākamajā mēnesī. Izņēmuma gadījumos, ja aizkavēta *Līguma* ar IZM parakstīšana, stipendiju izmaksa var notikt citā laikā.
   28. Bankas un/vai konta numura maiņas gadījumā studējošā pienākums ir 5 darba dienu laikā par izmaiņām informēt FUD atbildīgo darbinieku.
   29. *Nolikuma* 2. punktā minētajai personai grūtniecības atvaļinājuma laikā piešķir minimālo stipendiju, pamatojoties uz iesniegumu stipendijas saņemšanai un darbnespējas lapu, kas izsniegta darbnespējas apliecināšanu reglamentējošajos normatīvajos aktos noteiktajā kārtībā. Minēto stipendiju izmaksā uzreiz par diviem grūtniecības atvaļinājuma mēnešiem.
6. Stipendijas izmaksas pārtraukšana, Stipendijas komisijas lēmuma atcelšana, apstrīdēšana
   1. DU rektora vai viņa pilnvarotas amatpersonas lēmumu par stipendijas piešķiršanu var apstrīdēt, iesniedzot DU Akadēmiskajai šķīrējtiesai adresētu iesniegumu 5 darba dienu laikā pēc lēmuma saņemšanas studējošā norādītajā elektroniskajā e-pasta adresē no DU stipendiju pieteikumu sistēmas.
   2. DU rektors vai viņa pilnvarota amatpersona semestra laikā var atcelt lēmumu par stipendijas piešķiršanu, ja tiek konstatēts, ka studējošais, kuram piešķirta stipendija:
      1. sniedzis nepatiesu informāciju;
      2. nepilda studiju plānā paredzētās akadēmiskās saistības (neapmeklē seminārus, nepilda kolokvijus, kontroldarbus, u.c.);
      3. pārkāpj DU Iekšējās kārtības noteikumus.
   3. Stipendiju studiju programmas apguvei pārtrauc izmaksāt:
      1. studiju pārtraukuma laikā (akadēmiskā atvaļinājuma laikā), stipendijas izmaksu var atjaunot pēc studiju pārtraukuma, ja persona sekmīgi turpina studijas un *Nolikumā* noteiktajā kārtībā un termiņos iesniedz pieteikumu DU stipendiju pieteikumu sistēmā;
      2. studējošajam, kuram ir piešķirta mērķstipendija no Eiropas Sociālā fonda finansēto projektu līdzekļiem, stipendijas izmaksu DU pārtrauc ar pirmo mēnesi pēc mērķstipendijas piešķiršanas.
   4. Ja tiek pārtraukta stipendiju izmaksa, tad neizmantotos līdzekļus fakultātes *Stipendiju apakškomisijās* var piešķirt stipendijām studiju programmas apguvei uz īsāku laiku nākamajam pretendentam vai var tikt izmantoti vienreizējām stipendijām, nepārsniedzot *Noteikumu* 5.13. punktā noteikto apmēru.
7. Personas datu apstrāde
   1. Personas datu apstrāde stipendiju piešķiršanas procesā notiek saskaņā *Eiropas parlamenta un padomes regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)*, *Fizisko personu datu apstrādes likumu,* *Kārtību kādā Daugavpils Universitātē notiek personas datu aizsardzība, personas datu sniegšana datu subjektam un trešajām personām.*
   2. Personas datu apstrāde stipendiju piešķiršanas procesā notiek ar mērķi izvērtēt stipendijas pretendenta atbilstību *Nolikuma* prasībām.
   3. Iesniedzot pieteikumu stipendijas saņemšanai studējošais apliecina savu piekrišanu personas datu apstrādei *Nolikumā* noteiktajā kārtībā un apjomā.
   4. Pievienojot dokumentu kopijas, kas satur informāciju un datus par trešajām personām, studējošais apliecina, ka ir informējis šīs personas par DU veikto personas datu apstrādi stipendijas pieteikuma izskatīšanas mērķim.
8. Citi noteikumi
   1. Ja Ministru kabineta noteikumu grozījumu vai citu objektīvu iemeslu rezultātā šī nolikuma 5.27.punktā minētos stipendiju izmaksas termiņus nav iespējams ievērot, tad ar DU rektora vai viņa pilnvarotas amatpersonas rīkojumu var noteikt citus.

1.pielikums

Iesniegums stipendijas saņemšanai

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | | Studējošais | | | | |  | | | | | | | | | | | | | | | | | | | | | | | | | |  | | | | | | | | | | | | | | | | | | | |
| (vārds)                                      (uzvārds) | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| 2. | | | Pieprasītais stipendijas apjoms semestrī (*euro)* | | | | | | | | | | | | | | | | | | | | | | | | | |  | | | | | | | | | | | | | | | | | | | | | | | |
| 3. | | | Stipendijas veids | | | | | | | | | | ⁯ minimālā | | | | | | | | | | | | | | | | | | | | | ⁯ vienreizējā | | | | | | | | | | | | | | | | | | |
| 4. | | | Vienreizējās stipendijas pieprasījuma pamatojums | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| 5. | | | Personas kods | | | | | | | | | | | | |  | | | | | | | | | | | | | | | | | | | | | | | | | | | | | | | | | | | | |
| 6. | | | Studenta apliecības numurs | | | | | | | | | | | | |  | | | | | | | | | | | | | | | | | | | | | | | | | | | | | | | | | | | | |
| 7. | | | Augstskolas nosaukums | | | | | | | | | | | | | **Daugavpils Universitāte** | | | | | | | | | | | | | | | | | | | | | | | | | | | | | | | | | | | | |
| 8. | | | Studiju programma | | | | | | | ⁯ bakalaura | | | | | | | | | | | | ⁯ profesionālās augstākās  izglītības | | | | | | | | | | ⁯ maģistra | | | | | | | | | | | ⁯ doktora | | | | | | | | | |
| 9. | | | Studiju programmas nosaukums | | | | | | | | | | | | | | | | | | |  | | | | | | | | | | | | | | | | | | | | | | | | | | | | | | |
| 10. | | | Dzīvesvieta | | | | | | | | | | | | | |  | | | | | | | | | | | | | | | | | | | | | | | | | | | | | | | | | | | |
| 11. | | | Tālruņa numurs,  e-pasts | | | | | | | | | | | | | |  | | | | | | | | | | | | | | | | | | | | | | | | | | | | | | | | | | | |
| 12. | | | Ziņas par studējošo | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| 12.1. | | | Persona ar invaliditāti | | | | | | | | | | | | | | | | | | | | | | | | | | | | | | | | | | | | | | | | | | | ⁯ jā ⁯ nē | | | | | | |
| 12.2. | | | bārenis vai bez vecāku apgādības palicis bērns līdz 24 gadu vecuma sasniegšanai | | | | | | | | | | | | | | | | | | | | | | | | | | | | | | | | | | | | | | | | | | | ⁯ jā ⁯ nē | | | | | | |
| 12.3. | | | studējošā ģimenei pašvaldības sociālais dienests atbilstoši normatīvajiem aktiem par ģimenes vai atsevišķi dzīvojošas personas atzīšanu par trūcīgu noteicis atbilstību trūcīgas ģimenes (personas) statusam | | | | | | | | | | | | | | | | | | | | | | | | | | | | | | | | | | | | | | | | | | | ⁯ jā ⁯ nē | | | | | | |
| 12.4. | | | studējošais ir no daudzbērnu ģimenes (arī gadījumos, ja attiecīgās ģimenes bērni jau pilngadīgi, bet vismaz trīs no tiem nav vecāki par 24 gadiem un mācās vispārējās vai profesionālās izglītības iestādē vai studē augstskolā vai koledžā pilna laika klātienē) | | | | | | | | | | | | | | | | | | | | | | | | | | | | | | | | | | | | | | | | | | | ⁯ jā ⁯ nē | | | | | | |
| 12.5. | | | studējošajam ir viens vai vairāki bērni | | | | | | | | | | | | | | | | | | | | | | | | | | | | | | | | | | | | | | | | | | | ⁯ jā ⁯ nē | | | | | | |
| 12.6. | | | sociāli apdrošināta persona | | | | | | | | | | | | | | | | | | | | | | | | | | | | | | | | | | | | | | | | | | | ⁯ jā ⁯ nē | | | | | | |
| 12.7. | | | pašnodarbinātais | | | | | | | | | | | | | | | | | | | | | | | | | | | | | | | | | | | | | | | | | | | ⁯ jā ⁯ nē | | | | | | |
| 12.8. | | | darbavieta | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| 12.9. | | | valsts sociālā pabalsta saņēmējs | | | | | | | | | | | | | | | | | | | | | | | | | | | | | | | | | | | | | | | | | | | ⁯ jā ⁯ nē | | | | | | |
| 12.10. | | | invaliditātes/apgādnieka zaudējuma pensijas saņēmējs | | | | | | | | | | | | | | | | | | | | | | | | | | | | | | | | | | | | | | | | | | | ⁯ jā ⁯ nē | | | | | | |
| 13. | | | Apgādājamie, ar kuru studējošais dzīvo nedalītā saimniecībā | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
|  | | | apgādājamā vārds, uzvārds | | | dzimšanas gads | | | | | | | | | radniecība | | | | | | | | nodarbošanās (mācību iestādes nosaukums) | | | | | | | | | | | | | | | | | | | | | | | | | | | | | |
|  | | |  | | | | | | | | |  | | | | | | | |  | | | | | | | | | | | | | | | | | | | | | | | | | | | | | |
|  | | |  | | | | | | | | |  | | | | | | | |  | | | | | | | | | | | | | | | | | | | | | | | | | | | | | |
|  | | |  | | | | | | | | |  | | | | | | | |  | | | | | | | | | | | | | | | | | | | | | | | | | | | | | |
|  | | |  | | | | | | | | |  | | | | | | | |  | | | | | | | | | | | | | | | | | | | | | | | | | | | | | |
| 14. | | | Vai studējošais saņem mērķstipendiju no Eiropas Sociālā fonda finansēto projektu līdzekļiem | | | | | | | | | | | | | | | | | | | | | | | | | | | | | | | | | | | | | | | | | | | ⁯ jā | | | | ⁯ nē | | |
| 15. | | | Dokumenti, kas apliecina iesniegumā norādītos datus (pielikums) | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| 16. | | | Stipendijas pieprasītāja apliecinājums:  Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, apliecinu, ka visas šajā iesniegumā sniegtās ziņas ir patiesas. Ja nepieciešams, pilnvaroju stipendiju piešķiršanas komisiju pārbaudīt un precizēt sniegtās ziņas, kā arī iegūt informāciju no pirmavotiem.  Ja man tiks piešķirta stipendija no Eiropas Sociālā fonda finansēto projektu līdzekļiem, informēšu augstākās izglītības iestādi piecu darbdienu laikā. Esmu informēts(-a), ka par nepatiesu ziņu sniegšanu stipendiju piešķiršanas komisija var atteikties piešķirt stipendiju vai pieprasīt atmaksāt nepamatoti saņemto stipendiju. | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| 17. | | | Informācija par studējošā bankas kontu | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| banka | | | | | |  | | | | | | | | | | | | | | | | | | | | | | | | | | | | | | | | | | | | | | | | | | | |
| filiāle | | | | | |  | | | | | | | | | | | | | | | | | | | | | | | | | | | | | | | | | | | | | | | | | | | |
| norēķinu konts | | | | | |  | | | | | | | | | | | | | | | | | | | | | | | | | | | | | | | | | | | | | | | | | | | |
|  | | |  |  | | | |  | | |  |  | |  | | | |  |  |  |  | |  |  |  |  |  | | |  |  |  | | |  |  | |  |  |  |  |  | |  |  | |  |  |  | |  | |
| Studējošais | | | |  | | | | | | | | | | | | | | | | | | | | | | |  | | | | | | | | |  | | | | | | | | | | | | | | |
|  | | | | (vārds, uzvārds)  (paraksts) | | | | | | | | | | | | | | | | | | | | | | |  | | | | | | | | | (datums) | | | | | | | | | | | | | | |

Piezīme. Dokumenta rekvizītus "paraksts" un "datums" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

2.pielikums

Studējošā e-pasts

Daugavpils Universitātes stipendiju iesniegšanas sistēma

Labdien, studējošā vārds, uzvārds!  
  
Informējam, ka Jūsu stipendijas pieteikuma status ir mainīts uz:   
Stipendijas veids:    
Pieteikuma datums un laiks:   
**Iespējamie pieteikuma statusi!**

* **Izveidots** - Pieteikums ir izveidots, bet nav aizpildīti visi nepieciešamie lauki un pieteikums nav iesniegts fakultātei pieteikuma kvalitātes pārbaudei. Pieteikumu neizskatīs, kamēr netiks nospiesta poga "Iesniegt izskatīšanai".
* **Iesniegts izskatīšanai** - Pieteikums iesniegts fakultātei pieteikuma kvalitātes pārbaudei.
* **Pieteikums apstiprināts** - Pieteikums ir pārbaudīts un atbilst aizpildīšanas nosacījumiem un pieteikums ir pieņemts izskatīšanai fakultātes stipendiju pieškiršanas komisijā.
* **Pieteikums noraidīts** - Pieteikumā ir konstatētas aizpildīšanas nepilnības un/vai nav augšupielādēti visi nepieciešamie apliecinājuma dokumenti.
* **Stipendija piešķirta** - Stipendija ir piešķirta.
* **Stipendija nepiešķirta** - Stipendija nav piešķirta.

Šī vēstule ir nosūtīta automātiski, lūdzu, neatbildiet uz to.